Jeong Bo-kyeong

Jeong Bo-kyeong (født 17. april 1991) er en sørkoreansk judoka, som konkurrerer i vektklassen -48 kilo. Hun har en sølvmedalje fra sommer-OL 2016 som fremste internasjonale meritt.

Idrettskarriere
Ved Asiamesterskapet i judo 2013 kom Jeong på 7.-plass.

Jeong fikk bronse ved Asialekene 2014, der hun møtte kinesiske Wu Shugen i bronsefinalen. Sør-Korea fikk her også sølv i lagkonkurransen.

Hun vant 48-kilosklassen ved Sommeruniversiaden 2015 i Gwangju i Sør-Korea, og de kom igjen på 2.-plass i lagkonkurransen. Ved VM i judo 2015 kom hun på 3.-plass, og hun vant Asian Open 2015 i Taipei.

Hun kom på 7.-plass ved Asiamesterskapet i judo 2016. Ved sommer-OL 2016 tapte hun for argentinske Paula Pareto i finalen, og kom dermed på 2.-plass.

Referanser

Eksterne lenker 
 
  Judo Inside - Jeong Bokyeong
  Rio 2016 - Jeong Bo-kyeong

Sørkoreanske judoka
Deltakere for Sør-Korea under Sommer-OL 2016
Judoka under Sommer-OL 2016
Medaljevinnere under Sommer-OL 2016
Fødsler i 1991
Olympiske medaljevinnere i judo